ИНФОРМАЦИЯ ЗА ПРЕЦЕНЯВАНЕ НЕОБХОДИМОСТТА ОТ ОВОС

ЗА **„ЖИЛИЩНО СТРОИТЕЛСТВО-6 бр. УПИ и изграждане на сондажнн кладенци“** в ПИ 87240.35.380, село Ягодово, община Родопи, област Пловдив

Настоящата разработка се прави във връзка с писмо № ОВОС-26-6 от 16.02.2024г. на Директора на РИОСВ-Пловдив. Инвестиционното предложение на Рангел Тосков попада в обхвата на т.10, буква „б“ от Приложение № 2 от Закона за опазване на околната среда

**І. Информация за контакт с инвеститора:**

**Р.ТОСКОВ**

**ІІ. Резюме на предложението**

**1.Характеристика на инвестиционното предложение:**

Настоящото инвестиционно предложение касае промяна предназначението на земеделска земя за неземеделски нужди с цел жилищно застрояване

Предвижда изработване на ПУП-ПРЗ -План за регулация и застрояване за ПИ № 87240.35.380 по кад. карта на с.Ягодово за промяна предназначението на земеделска земя за неземеделски нужди и образуване на 6 (шест) урегулирани поземлени имота за изграждане на обект: Жилищно строителство.

Поради отдалечеността на имота от водоснабдителна и канализационни системи, експлоатирани от „В и К“ ЕООД Пловдив, след съответното проучване водоснабдяването ще се извършва чрез изграждане на нови сондажни кладенци с дълбочина до 10м.

Инвестиционното намерение предвижда след като бъде променено предназначението на земеделската земя за неземеделски нужди, да се образуват 6 /шест/ броя нови УПИ-та, в които да се построи по една еднофамилна жилищна сграда със застроена площ около 200 кв. м.,

Не се предвижда изграждане на хотелска част.

ПИ № 87240.35.380, местност „Агълите“ по кад. карта на с.Ягодово, община Родопи е с площ 6869 кв. м. ипредставлява земеделска земя – Нива, десета категория.

а)Имота е собственост на възложителя – **Р.ТОСКОВ**, съгласно документ: Нотариален акт № 20 от 25.02.2004г., издаден от Служба по вписванията -Пловдив.

Възложителят предвижда след като промени предназначението на земята, във всяко новообразувано УПИ да изгради по една еднофамилна къща, всяка със застроена площ около 200 кв. м., с осигурени паркоместа.

Подходът ще бъде осигурен от общински път.

Не се налага изграждане на нова техническа инфраструктура.

**б)Взаиморъзка и кумулиране с други съществуващи/планирани инвестиционни предложения**

Намерението няма връзка с други съществуващи/планирани инвестиционни намерения

**в)Използвани природни ресурси по време на строителството и експлоатацията на земните нидра, почвите, водите и биологичното разнообразие,**

Реализацията и експлоатацията на инвестиционното предложение не е свързана с използването на значителни количества природни ресурси.

През строителния период ще се използват ограничени количества от следните природни ресурси, енергийни източници, суровини и материали: електроенергия за захранване на строителните машини и строителната база; дизелово гориво за строителната механизация; инертни материали (пясък и трошен камък за направа на бетон); цимент за бетон и замазки; вода за направа на бетон и замазки; вода за питейно-битови нужди на работещите в обекта; армировъчна стомана; стомана и др. материали за метални конструкции; строителни блокчета/тухли; пластмаса и пластмасови изделия; дървен материал. Материалите за строителството ще бъдат доставени от съответните специализирани фирми.

Захранването на обекта с ел. енергия е технически възможно да се осъществи от съществуващата мрежа на електроразпределителното дружество.

Съгласно становище на „В и К“ ЕООД, гр. Пловдив, поради отдалечеността на имотите от водоснабдителната и канализационната система, експлоатирани от „ В и К“ ЕООД-Пловдив, не може да бъде осигурена питейна вода за имотите и заустване на отпадъчните води. След съответното проучване, водоснабдяването ще се осъществи чрез изграждане на шест броя нови сондажни кладенци, по един за всяко новообразувано УПИ, които ще бъдат с дълбочина до 10 метра. Координати:

42006I 55,194 II и 240 49 I 47,371 I

42006I 55,011 II и 240 49 I 48,555 I

42006I 54,631 II и 240 49 I 51,009 I

42006I 52,567 II и 240 49 I 49,959 I

42006I 52,947 II и 240 49 I 47,505 I

42006I 53,130 II и 240 49 I 46,321 I

Водата от сондажните кладенци ще се използва за битови нужди, измиване на площадки, поливане на зелени площи, пожарогасене..

Вода за питейни нужди ще се използва от стационарни модули тип диспенсър за минерална вода.

С писмо № ПУ-01-38/1/ от 13.02.2024г. на Директора на Басейнова Дирекция-Пловдив, инвестиционното предложение е допустимо съгласно ПУРБ и ПУРН на ИБР.

**г)Отпадъци, които се очаква да се генерират – видове, количества и начин на третиране на отпадъчни води:**

На обекта няма да се формират производствени отпадъци.

Поради характера на дейностите ще се формират следните видове отпадъци:

*Строителни* отпадъци ще се генерират при строителството на бъдещия обект. По време на строителството на жилищните сгради ще се отделят строителни отпадъци, за които ще бъде сключен договор със специализирана фирма, ще бъдат рециклирани и подготвяни за повторна употреба. При необходимост, в зависимост от застроената площ, ще бъде изготвен план за управление на строителните отпадъци, съгласно изискванията на Наредбата за управление на строителните отпадъци.

Земните маси от горния почвен слой богат на хумус, ще бъдат запазени и след приключване на строителството ще бъдат използвани за вертикална планировка и озеленяване.

При *експлоатацията* ще се формират предимно битови отпадъци, свързани с характера на извършваните дейности. Битовите отпадъци ще се събират чрез системата за събирането им на община Родопи.

През периода на експлоатация няма да се формират опасни отпадъци.

Отпадъчните води са само битово-фекални и тяхното отвеждане и заустване ще се извършва във водоплътни изгребни ями. Ще бъде сключен договор с лицензирана фирма за периодично извозване на формиращите се отпадъчни води и утайки до ПСОВ.

**д)Замърсяване и вредно въздействие, дискомфорт на околната среда**

В следствие от реализацията на инвестиционното предложение не се очаква замърсяване на околната среда.

За отопление ще се използва електроенергия.

Няма да има принос към замърсяване на повърхностните и подземните води, няма да се застраши популациите от характерни за района растителни и животински видове, няма да се въздейства шумово върху населените места. След приключване на строителните дейности, площадката ще бъде озеленена.

е)Рискови фактори за увреждане здравето на хората от село Ягодово и близките населени места при изпълнение и експлоатация на обекта според правилниците по безопасност, хигиена на труда и противопожарна безопасност няма да има.

„Риск от аварии и инциденти”

При спазване на необходимите норми на проектиране и спазване на нормативните изисквания, риск от аварии и инциденти и залпови изпускания на замърсяващи вещества в околната среда практически ще бъде минимален. Замърсяване може да се получи при пожар и стихийни бедствия.

Ще се вземат всички необходими мерки за недопускане на пожари, които биха довели до замърсяване на околната среда.

Здравен риск за населението няма.

**2.Местоположение на площадката, включително необходима площ за временни дейности по време на строителството.**

Предложеният за реализация терен обхваща № Поземлен имот № 87240.35.380, местност „Агълите“ по кад. карта на с.Ягодово

Площта на имота е 6869 кв. м. и с НТП-Нива.

Всички дейности ще се осъществяват единствено и само в границите на отредената площадка. Не се налага ползването на допълнителни площи.

Приложени са скици, показващи местоположението на площадката.

**3.Описание на основните процеси, включващи размер, капацитет, производителност, принос и резултат**

ИП ще бъдат разположени в границите на цитирания имот. То предвижда промяна предназначението на имот № 87240.35.380 в с. Ягодово, община Родопи, област Пловдив, който към настоящия момент с НТП „Нива“.

След като се промени предназначението на земята за неземеделски нужди с цел жилищно застрояване.

По време на строителството материалите ще бъдат разположени на временна площадка в границите на имота, от която ще се отнеме и съхрани хумусния слой, а след завършване на строителната част, площадката ще бъде възстановена, чрез проекта за вертикална планировка.

След реализацията на инвестиционното предложение ще се осъществи озеленяване, 1/3 от което с дървесни видове. Ще се изгради зелен пояс около целия имот от дървета и храсти. Така ще се подобри визуалния комфорт и ще се намали шумовото натоварване.

Не се очаква реализацията на инвестиционното предложение да засегне съществуващи известни културни паметници (исторически, архитектурни и археологически).

**4. Схема на нови или промяна на съществуващи пътища**

Транспортен достъп до имота ще се осъществи през съществуващ общински път, няма да се изгражда нова пътна инфраструктура.

**5.Програма за дейностите, включително за строителство, експлоатация и фазите на закриване, възстановяване и последващо използване.**

Строителството ще се извърши на база одобрен план за безопасност и здраве, включващ и мерки за опазване на околната среда. Извършване на опасни дейности и такива, създаващи риск за състоянието на околната среда не се предвиждат.

Експлоатационният процес е свързан с предоставяне на обслужващи дейности, поддържане на чистотата в обекта, поддържане на озеленените площи, охрана и др. Не се предвиждат производствени и други дейности, изискващи хигиенно-защитни зони или оказващи значително въздействие върху околната среда.

**6. Предлагани методи за строителство**

Строителството ще се осъществи в рамките на имота.

При извършване на строителните дейности ще бъдат използвани конвенционални методи. Строителството ще бъде монолитно.

**7.Доказване на необходимостта от инвестиционното предложение**

Имота е собственост на Възложителя съгласно документ: Нотариален акт № 20 от 25.02.2004г., издаден от Районен съд- гр. Пловдив.

Инвеститорът предвижда да реализира инвестиционното си намерение в ПИ № 87240.35.380, местност „Агълите“, НТП Нива, с площ 6869 кв.м. по кад. карта на с.Ягодово, община Родопи, област Пловдив, който е тяхна собственост- не се разглеждат други алтернативи.

Местоположението на имота е благоприятно и е подходящо за реализиране на инвестиционното намерение.

**8.Разположени в близост елементи на Националната екологична мрежа и най-близко разположените обекти, подлежащи на здравна защита и отстоянията от тях**

Най-близко разположената защитена зона до имота, съгласно писмо № ОВОС-26-6/16.02.2024г. е ЗЗ “Река Чая” с код BG0001033

**9. Съществуващо земеползване**

**10. Чувствителни територии, в т. ч. чувствителни зони, уязвими зони, защитени зони, санитарно-охранителни зони около водоизточници и съоръжения за питейно-битово водоснабдяване и около водоизточници за минерални води, използвани за питейни и хигиенни нужди и др.; Национална екологична мрежа;**

В близост до площадката няма санитарно-охранителни зони около водоизточници и съоръжения за питейно-битово водоснабдяване и около водоизточници за минерални води, използвани за питейни и хигиенни нужди и др.

Не са известни и паметници на културата и имота на инвеститора.

В непосредствена близост до площадката няма разположени защитени територии.

Изграждането на ИП няма да доведе до замърсяване с органични и неорганични замърсители

1. **Други дейности, свързани с инвестиционното предложение/например, добив на баластра, нов водопровод, добив или пренасяне на енергия, жилищно строителство и третиране на отпадъчните води/**

**12. Необходимост от други разрешителни, свързани с инвестиционното предложение;**

Всички изискуеми по ЗУТ документи.

**ІІІ. Местоположение на инвестиционното предложение**

1. **План, карти и снимки, показващи границата на инвестиционното**

**предложение, даващи информация за физическите, природните и антропогенни характеристики, както и за разположените в близост елементи на Националната екологична мрежа и най-близко разположените обекти подлежащи на здравна защита, и отстояния до тях. -** Към инвестиционното предложение са приложени скици с посочено местоположение на площадката.

1. съществуващо и одобрено земеползване;

Инвестиционното предложение ще се реализира в имот № 87240.35.380, местност „Агълите“, с.Ягодово, община Родопи, област Пловдив. Обща площ на имота е 6869 кв. м.

1. Мочурища, крайречни области и речни устия

Предметът и дейността на ИП не се очаква да окаже отрицателно въздействие върху мочурища, крайречни области и речни устия. Местоположението на ИП не е в близост до мочурища, крайречни области, речни устия.

Настоящото инвестиционно предложение се отнася за ново строителство в имот № 87240.35.380, местност „Агълите“, с.Ягодово, община Родопи, област Пловдив, Трайно предназначение на територията на имотите-Земеделски, НТП-Нива.

3. крайбрежни зони и морска околна среда;

Предметът и дейността на ИП не засягат крайбрежни зони и морска околна среда.

4. планински и горски райони;

Територията на ИП не се намира в и не засяга планински и горски райони. Дейността му не предполага въздействие върху подобни територии.

5. защитени със закон територии;

Територията на ИП не се намира в и не засяга защитени със закон територии. Дейността му не предполага въздействие върху подобни територии.

1. засегнати елементи от Националната екологична мрежа;

Територията на ИП не попада в и не засяга елементи на Националната екологична мрежа (НЕМ).

7. ландшафт и обекти с историческа, културна или археологическа стойност;

Територията на ИП не се намира в и не засяга ландшафти и обекти с историческа, културна или археологическа стойност. Дейността му не предполага въздействие върху подобни територии и обекти.

Територията на ИП не се намира в и не засяга обекти с историческа, културна или археологическа стойност. Не се очаква промяна на ландшафта в резултат от реализирането на ИП.

8. територии и/или зони и обекти със специфичен санитарен статут или подлежащи на здравна защита.

ОБЕКТА НЕ ЗАСЯГА ЕЛЕМЕНТИ НА НАЦИОНАЛНАТА ЕКОЛОГИЧНА МРЕЖА.

Имотът не попада в защитени територии и местообитания, в близост до него няма паметници на културата. Имотът не попадат в планински и горски масиви, силно урбанизирани територии, в санитарно-охранителни или уязвими зони. Цялата територия на имота не попада в обхвата на защитена зона определена съгласно екологичната мрежа НАТУРА 2000.

Дейността на обекта на ИП е с локален характер, ограничен в границите на площадката и капацитета и типа на технологията не представляват риск за населението и обектите със здравна защита.

Местоположението на обекта създава възможност за оптимално използване на техническата инфраструктура на района.

Най-близко разположената защитена зона до имота, съгласно писмо № ОВОС-26-6/16.02.2024г. на директора на РИОСВ-Пловдив е ЗЗ “Река Чая” с код BG00000194, която е включена в списъка от защитени зони за опазване на природните местообитания и на дивата флора и фауна, приет с Решение на МС №122/02.03.2007 г. (ДВ бр.21/2007 г.)

Защитена зона с код **BG 0000194„Река Чая“** се намира на повече от 3, 5 км. От имота, в който ще се реализира инвестиционното предложение.

***Предмет и цели на опазване***

***(съгласно чл. 8, ал. 1, т.2 на ЗБР)***

**на защитена зона BG0000194 Река Чая**

**Защитената зона се обявява с цел:**

1.опазване и поддържане на типовете природни местообитания, техните популации и разпространение в границите на зоната, за постигане и поддържане на благоприятното им природозащитно състояние в Континенталния биогеографски регион;

2. подобряване на структурата и функциите на природните местообитания, Запазване на естественото състояние на природните местообитания и местообитанията на видове, предмет на опазване в рамките на защитената зона, включително и на естествения за тези местообитания видов състав, характерни видове и условия на средата.

3. В защитена зона BG0000194 „Река Чая”, са: Следните типове природни местообитания по чл.6, ал.1, т.1 от Закона за биологичното разнообразие:

- 92A0 Крайречни галерии от Salix alba и Populus alba;

- 92D0 Южни крайречни галерии и храсталаци (Nerio-Tamaricetea и Securinegion tinctoriae).

3.2. Местообитанията на следните видове по чл.6, ал.1, т.2 от Закона за биологичното разнообразие:

3.2.1. Бозайници - Остроух нощник (Myotis blythii), Голям нощник (Myotis myotis), Видра (Lutra lutra), Лалугер (Spermophilus citellus), Пъстър пор (Vormela peregusna); 2.2.2. Земноводни и влечуги - Жълтокоремна бумка (Bombina variegata), Червенокоремна бумка (Bombina bombina), Обикновена блатна костенурка (Emys orbicularis), Голям гребенест тритон (Triturus karelinii);

3.2.3. Риби - Маришка мряна (Barbus plebejus), Европейска горчивка (Rhodeus sericeus amarus), Обикновен щипок (Cobitis taenia), Балкански щипок (Sabanejewia aurata); 2.2.4. Безгръбначни - Бисерна мида (Unio crassus), Вертиго (Vertigo moulinsiana), Вертиго (Vertigo angustior), Бръмбар рогач (Lucanus cervus).

4. Защитената зона по т.1 се обявява с цел:

3.1. Опазване на типовете природни местообитания, посочени в т.2.1., местообитанията на посочените в т.2.2. видове, техните популации и разпространение в границите на зоната, за постигане и поддържане на благоприятното им природозащитно състояние;

4.2. Подобряване при необходимост на състоянието на типове природни местообитания, посочени в т.2.1. и на местообитания на видовете, посочени в т.2.2.;

4.3. Възстановяване при необходимост на типове природни местообитания, посочени в т.2.1., местообитания на посочени в т.2.2. видове и техните популации.

Предвид местоположението на имота, характера и мащаба на инвестиционното предложение, не се очаква реализацията му да окаже значително отрицателно въздействие върху защитената зона и нейните елементи.

С реализацията на инвестиционното намерение няма вероятност да бъдат трайно увредени, унищожени или фрагментирани природни местообитания и местообитания на видове, предмет на опазване в защитената зона.

Не се очаква реализацията на инвестиционното предложение да доведе до намаляване числеността и плътността на популациите на видовете растения и животни, предмет на опазване в защитената зона и до намаляване на благоприятното му природозащитно състояние.

Не се очаква генериране на шум, емисии и отпадъци в количества, които да окажат значително отрицателно въздействие върху предмета и целите на опазване на защитената зона.

**Инвестиционното намерение не попада в обхвата на** защитени територии по смисъла на Закона за биологичното разнообразие и територии за опазване обектите на културното наследство, реализацията му не би могла да окаже отрицателно въздействие върху компонентите на околната среда, както и върху видовете и техните местообитания, предмет на опазване в Защитената зона, предвид заложената в ИП дейност – жилищно строителство

Не се предвижда отрицателно въздействие, касаещо здравето на хората или околната среда.

Въздействието на инвестиционното предложение върху ЗЗ «Река Чая”, може да се оцени като незначително по степен на въздействие и локално по обхват - само на предвидената за реализация площ. Не се очаква да настъпи фрагментиране на защитената зона, на природните местообитания, или на местообитанията на растителните и животинските видове, предмет на опазване в зоната.

Предвид местоположението, малкия мащаб и характера на инвестиционното предложение, реализацията му не се очаква да доведе до нарушаване на благоприятния природозащитен статус на природните местообитания и местообитанията на видовете, предмет на опазване в защитена зона „Река Чая» BG 0000194.

**2. Съществуващи ползватели на земи и приспособяването им към площадката на инвестиционното намерение и бъдещи планирани ползватели на земи;**

Земята е собственост на инвеститора.

Инвестиционното предложение не влиза в противоречие с настоящото и бъдещото ползване на други земи в района.

1. **Политика на зониране или земеползване;**

**V. Подробна информация за всички разглеждани алтернативи за местоположение:**

Алтернативи по отношение местоположението на инвестиционното предложение не се разглеждат.

**IV. Тип и Характеристики на потенциалното въздействие/кратко описание на възможните въздействия вследствие на реализацията на инвестиционното предложение, като се вземат предвид следните фактори/:**

1. Въздействие върху:

Въздействие върху хората и тяхното здраве

Здравен риск от реализацията на инвестиционното предложение не се очаква

За населението на с. Ягодово въздействията ще са без практически неблагоприятни здравни ефекти. По отношение на шума, като най-значим рисков фактор по време на изграждането на обекта и при най-неблагоприятни условия, нивата на този фактор ще са по-ниски от допустимите съгласно действащите хигиенни норми.

Няма да настъпят промени в шумовата характеристика за населението. Не се очаква превишение на дневните и нощни норми за нива на звуково налягане в жилищната зона и причиняване на дискомфорт през нощта по време на съня.

Няма емисии на йонизиращи лъчи, източници на радиониклеиди и електромагнитни вълни.

Прогнозна оценка на предполагаемото въздействие върху хората и тяхното здраве, в резултат на реализацията на инвестиционното предложение:

Според данните за строителните решения може да се предположи, че при реализиране на проекта населението от най-близките обекти, подлежащи на здравна защита няма да бъде засегнато при нормална експлоатация.

В заключение, въздействието върху здравето на хората от реализирането на инвестиционното предложение е следното:

* Пряко като въздействие по време на строителството;
* Краткотрайно и временно при строителството;
* Без отрицателни въздействия върху здравния статус на населението;
* Незначително по време на експлоатация**.**

Въздействие върху земеползването

За територията има одобрен ПУП. Инвестиционното предложение няма да доведе до нарушаване в баланса на земеделска производителност за района.

Реализацията на ИП няма да окаже значително въздействие върху земеползването на общината.

Атмосферен въздух – не се очаква отрицателно въздействие върху този компонент след реализация на инвестиционното намерение.

Повърхностни и подземни води

Реализацията на инвестиционното предложение няма да окаже отрицателно въздействие върху повърхностните и подземните води в района.

2. Въздействие върху елементите от Националната екологична мрежа, включително на разположените в близост до обекта на инвестиционното предложение

Територията предмет на ИП не засяга защитени територии.

Най-близко разположената защитена територия на ЗЗ „Река Чая”. Площадката не попада в обхвата на защитена зона от екологичната мрежа НАТУРА 2000.

3. Вид на въздействието /пряко, непряко, вторично, кумулативно, краткотрайно, средно – и дълготрайно, постоянно и временно, положително и отрицателно/.

По време на строителството въздействието върху околната среда ще е следното:

• пряко като въздействие;

• значително като характер за обслужващите строителната техника;

• краткотрайно по време;

• временно като продължителност;

• локално като обхват за околната среда;

По време на експлоатацията въздействието върху околната среда ще е следното:

• пряко като въздействие;

• незначително като ефект;

• дълготрайно по време;

• постоянно като продължителност

3.Очаквани последици, произтичащи от уязвимостта на инвестиционното предложение от риск от големи аварии- Няма такива

1. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).

5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).

Въздействията от реализацията на ИП ще са върху ограничена площ, с териториален обхват - само в района на площадката.

6. Вероятност, интензивност, комплексност на въздействието.

В резултат от реализацията на ИП не се очаква отрицателно въздействие върху населението и човешкото здраве, т.к. естеството на обекта не предполага генериране на емисии от вредни физични фактори.

Територията и дейността на ИП не предполагат въздействие върху земните недра и елементите на биологичното разнообразие.

7. Очакваното настъпване, продължителността, честотата и обратимостта на въздействието.

При одобряване на инвестиционното предложение и впоследствие при неговото реализиране се очаква въздействията анализирани по-горе, да са ограничени в рамките на площадката, постоянни във времето и напълно обратими.

Въздействието от неорганизираните емисиите в атмосферния въздух след реализацията на ИП ще бъде ограничено по обхват в границите на обекта, с временен характер и ниска интензивност. Въздействието ще бъде напълно обратимо.

Дейността на обекта не предполага въздействие от емисии на вредни физични фактори, които биха оказали неблагоприятно въздействие върху факторите на жизнената среда.

Територията и дейността на ИП не предполагат въздействие върху земните недра и елементите на биологичното разнообразие.

8. Комбинирането с въздействия на други съществуващи и/или одобрени инвестиционни предложения.

Не се очаква комбиниране на въздействието от ИП с въздействията на други реализирани или в процес на реализация инвестиционни предложения за с. Ягодово, община Родопи.

9. Възможността за ефективно намаляване на въздействията.

10. Трансграничен характер на въздействието.

Характерът и местоположение на ИП не предполагат трансграничен характер на въздействието.

11. Мерки, включени в инвестиционното предложение за предотвратяване, намаляване или компенсиране на значителните отрицателни въздействия върху околната среда и човешкото здраве

Мерки, касаещи инвестиционното проектиране:

- устройството на територията да се извърши в съответствие с нормативните изисквания на параметрите за застрояване и озеленяване, съгласно изискванията на Закона за устройство на територията и Наредба № 7/2003 г. на МРРБ.

- проектът за изкопните работи и вертикалната планировка да се съобрази с изискванията на Наредба № 26, като хумусният слой се събере на временно депо и се върне за възстановяване в зелените площи.

-да се предвиди надеждна хидроизолация на площадката, за предотвратяване на недопустими въздействия върху околната среда

- Да не се допуска замърсяване на повърхностните и подземни водни тела от дейностите по реализация и експлоатация на ИП.

Мерки, касаещи експлоатацията на обекта:

- да се изгради водоплътна изгребна яма в съответствие с техническите и санитарно-хигиенни изисквания. За почистване на отпадъчните битово-фекални води да се осигури почистване от лицензирана фирма след сключване на договор.

- битовите отпадъци да се събират разделно и да се третират съгласно Общинската програма за управление на отпадъците, с цел да не се създават предпоставки за замърсяване;

- да не се допуска запрашаване, по-високо от допустимите норми в ЗЧАВ

V. Обществен интерес към инвестиционното предложение.

На ниво уведомление за инвестиционно предложение не е проявен интерес от страна на обществени групи, организации или граждани, изразен под формата на запитвания, препоръки, жалби или др.

В изпълнение на задълженията, определени с приложимото законодателство, ще бъдат извършени обявяване и осигуряване на обществен достъп до информацията за преценяване на необходимостта от ОВОС за настоящото ИП със засегнатите общественост и ведомства.

В заключение може да се каже, че реализацията и експлоатацията на инвестиционното предложение: „Жилищно застрояване – 6 броя УПИ и изграждане на сондажни кладенци" в ПИ № 87240.35.380 по кад. карта на с.Ягодово не би повлияло отрицателно и няма да измени съществено компонентите на околната среда.

С уважение: 29.02.2024г.